دیپلۆماتێکی کۆریای باکور لە ئیتالیا هەوڵی بەدەستهێنانی مافی پەنابەری داوەو ئێستا خۆی شاردۆتەوە. ئەمەش نوێترین هەڵاتنی دیپلۆماسی نوێنەری کۆریای باکورە لەو کاتەوەی جێگری باڵیۆزی کۆریا لە لەندەن لە ساڵی 2016 وازی لە پۆستەکەی هێنا.
کۆمسیۆنی باڵای کاروباری پەنابەرانی سەربە نەتەوە یەکگرتووەکان ئەمڕۆ پێنجشەممە ڕایگەیاند ژمارەی ئەو پەنابەرانەی لە ساڵی 2018 دا لە ڕێگەی دەریای ناوەڕاست گیانیان لە دەستداوە 2،262 کەسن. ئەم ئامارەش بە بەراورد لە چاو ساڵی 2017 کەمتر بۆتەوە.
وەزیری دەرەوەی ئەمەریکا مایک پەمپیۆ وتی ئەمەریکا داوا لە ڕوسیا دەکات ڕوونکردنەوەیەک بدات سەبارەت بە دەستگیرکردنی سەربازێکی خانەنشینکراوی ئەمەریکا لە مۆسکۆ بە تۆمەتی سیخوڕیکردن و داواش دەکات بەزووترین کات ئازاد بکرێت ئەگەر ڕوون ببێتەوە دەستگیرکردنەکەی بەبێ هیچ هۆکارێک بووە
سەرۆکی ئەمەریکا دانۆڵد ترامپ وتی پەیامەکەی ڕابەری کۆریای باکوور کیم جۆنگ ئونی بەدەست گەیشتووە و پێشبینی ئەوە دەکات بەمزووانە لەگەڵیدا کۆببێتەوە، ئەمەش لە چوارچێوەی هەوڵەکانی ئەمەریکادا بۆ ناچارکردنی کۆریای باکوور تاوەکو دەستبەرداری بەرنامە ناوەکییەکەی بێت
بەرپرسانی ئیندۆنیسی وتی تیمەکانی فریاکەوتن بەشوێن ئەو کەسانەدا دەگەڕێن کە بەهۆی ڕۆچوونی زەوییەوە ونبوون، ئەمەش لە زنجیرەیەک ڕۆچوونی زەویدا لە ئیندۆنیسیا کە بۆتە هۆی گیان لەدەستدانی بەلایەنی کەمەوە 15 کەس لە کۆتا ڕۆژەکانی ساڵی 2018 دا
سەرۆکی چین شی جینن پینگ وتی سەربەخۆیی تایوان دەبێتە هۆی ڕوودانی کارەسات و بەڵێنیدا ئاشتیانە هەوڵی زیاتر بدات بۆ گەڕاندنەوەی یەکیەتی لەگەڵ تایواندا کە خۆیان فەرمانڕەوایی خۆیان دەکەن، بەڵام هۆشیاریدا لەوەی چین دەستبەرداری بیرۆکەی بەکارهێنانی هێز نابێت
سەرکردەی هێزەکانی ئەمەریکا لە ئەفغانستان داوای لە هاوپەیمانێتی ناتۆ کرد ئامادەبن بۆ مامەڵەکردن لەگەڵ هەموو گۆڕانکارییەکی ئەرێنی و نەرێنیدا لە چوارچێوەی دانوستانەکانی ئاشتی نێوان واشنتن و تاڵیباندا بۆ کۆتایی هێنان بە جەنگی 17 ساڵەی ئەفغانستان
سەرۆکی چین شی جین پینگ لە پەیامێکدا بەبۆنەی تێپەڕبوونی 40 ساڵ لە دەستپێکردنی پەیوەندییە سیاسییەکانی نێوان ئەمەریکا و چین وتی مێژوو ئەوە دەسەلمێنێت کە هاریکاری باشترین بژاردەیە بۆ هەریەک لە ئەمەریکا و چین
وەزیری دەرەوەی ئەمەریکا مایک پەمپیۆ وتی ئەمەریکا بەردەوام دەبێت لە هاریکارییەکان لەگەڵ ئیسڕائیلدا سەبارەت بە سوریا و ڕووبەڕووبوونەوەی ئێران لە ڕۆژهەڵاتی ناوەڕاستدا، ئەمەش سەرەڕای بڕیارەکەی سەرۆکی ئەمەریکا دانۆڵد ترامپ بۆ کشانەوەی هێزەکانی ئەمەریکا لە سوریا